**Felvételi tájékoztató**

**a Hallássérültek Óvodája, Általános Iskolája, Szakiskolája, EGYMI és Kollégiuma**

**OM azonosító: 038416**

**Telephelykód: 001**

Szeretettel várjuk a hallássérült gyermekeket óvodai és iskolai tagozatainkra, akik egy családcentrikus, gyermekközpontú, az egyéni képességekre és tehetségekre alapozó tanulás – tanítás folyamat mellett lehetőséget kapnak személyiségük kibontakoztatására, a halló társadalomba való beilleszkedés és a verbális kommunikáció elsajátítására, anyanyelvük megőrzése és fejlesztése mellett.

Várjuk az autizmus spektrumzavarral élő gyermekeket is óvodai és iskolai tagozatunkra.

**Az óvodai tagozatra való jelentkezéshez és beiratkozáshoz az alábbiak szükségesek:**

- az érintett Szakértői Bizottság véleménye

- a gyermek születési anyakönyvi kivonatának bemutatása

- a szülő/törvényes képviselő személyi igazolványát és lakcímkártyája

- a gyermek lakcímkártyája

- a gyermek TAJ kártyája

- a gyermek egészségügyi könyve, melynek része az oltási könyv

**Az általános iskolába való jelentkezés és beiratkozás menete:**

Iskolánk hallássérült előkészítő első osztályába és az autista tagozat első osztályába történő beiratkozás feltétele – a 20/2012. (VIII. 31.) EMMI rendelet értelmében-, hogy a gyermek az adott naptári évben, legkorábban a hatodik életévét, legkésőbb a nyolcadik életévét augusztus 31. napjáig betöltse.

A beiratkozáskor be kell mutatni:

- a gyermek születési anyakönyvi kivonatát

- a szülő/törvényes képviselő személyi igazolványát és lakcímkártyáját

- a gyermek lakcímkártyáját

- a gyermek TAJ kártyáját

- az iskolába lépéshez szükséges fejlettség elérését tanúsító óvodai igazolást

- a gyermek egészségügyi könyvét, melynek része az oltási könyv

- az érintett Szakértői Bizottság véleményét, intézménykijelölést.

Magasabb évfolyamba történő felvételnél be kell mutatni:

- a tanuló születési anyakönyvi kivonatát

- a szülő/törvényes képviselő személyi igazolványát és lakcímkártyáját

- a gyermek lakcímkártyáját

- a gyermek TAJ kártyáját

- az elvégzett évfolyamokat tanúsító bizonyítványt

- az előző iskola által kiadott átjelentkezési lapot

- egészségügyi könyvet

- az érintett Szakértői Bizottság(ok) véleményét.

**Az iskolába történő átvételre** az év során bármikor van lehetőség, amennyiben:

- az adott osztályfokon van férőhely

- a szülő/törvényes képviselő, valamint a személyesen megjelenő diák képes azonosulni az alapvető emberi alkotmányos jogokkal és kötelességekkel, valamint iskolánk pedagógiai programjában megfogalmazott nevelési és oktatási elvekkel és célokkal

- vállalja az iskola házirendjének betartását

- rendelkezik az érintett Szakértői Bizottság javaslatával.

**Nem magyar állampolgár esetén:**

- a szabad mozgás és tartózkodás jogával rendelkező nem magyar állampolgár esetén regisztrációs lap (határozatlan ideig érvényes), vagy tartózkodási kártya (max. 5 éves érvényességi idővel, vagy állandó tartózkodási kártya (10 évig érvényességi idővel).

- a tanuló születési anyakönyvi kivonata

- a szülő/törvényes képviselő személyi igazolványa

- amennyiben magasabb évfolyamba, szakiskolába jelentkezik, az elvégzett évfolyamokat tanúsító bizonyítvány

- oltási könyv

- kitöltött, aláírt szülői felügyeleti nyilatkozat

- kitöltött, aláírt etika, hit- és erkölcstan nyilatkozat,

- kitöltött, aláírt Nyilatkozat a Szervezeti és Működési Szabályzat, valamint a Házirend elfogadásáról

Az űrlapok az iskola honlapjáról letölthetők.

**Szakiskolánkba való jelentkezés és felvétel menete:**

Intézményünkben több, mint húsz éve segítjük a hallássérült fiatalok szakmatanulását gyógypedagógusaink és szakoktatóink segítségével. Olyan piacképes szakmákat kínálunk, melyek alkalmazkodnak egyrészt a hallássérültek kiváló kézügyességéhez, kreativitásához, vizualitásához, másrészt a munka világában lehetőséget adnak a tényleg elhelyezkedésre, az önálló életvitel kialakításához. Kezdetben Számítógép – szerelő, karbantartó és Bőrtárgy készítő képzést működtettünk, majd 2014-től csatlakozott a Számítógépes műszaki rajzoló képzés is.

A 2019/2020-as tanévtől fogadjuk 9.E évfolyamunkra és szakmai képzéseinkre az enyhén értelmi fogyatékos hallássérült tanulók mellett a beszédfogyatékkal, látássérüléssel, mozgásszervi fogyatékkal vagy autizmus spektrumzavarral élő 16 és 25 közötti fiatalokat is.

A szakképzés átalakítása miatt szakiskolánk is törekszik újabb lehetőségek kidolgozására, reményeink szerint hiánypótló szakmák tanulására nyújthatunk majd lehetőséget az SNI-s diákok számára.

Jelenleg elérhető képzések:

9.E Előkészítő; tagozatkód:0001

Számítógépes adatrögzítő; azonosító száma: 04153001, tagozatkód: 0002

Bőrtermékkészítő; azonosító száma: 407231601, tagozatkód: 0003

**8. osztályos tanulók számára a felvételi eljárásról**

A felvételi eljárás menete követi az országos általános felvételi eljárást, azzal a kivétellel, hogy szakiskolánkba nincs központi felvételi vizsga és szóbeli vizsgát sem tartunk. A jelenkezési lapot a diákok az általános iskolán keresztül adják be iskolánkba 2025. február 20-ig.

A felvételről a jelentkező diákokat írásban értesítjük 2025. május 5-ig. A felvételhez minden esetben szükséges az FPSZ szakértői véleménye.

Szakiskolánkba való belépés általános feltételei – az általános iskola elvégzése után 23 éves korig:

A hallássérült, illetve SNI-s tanulók az általános iskola 8. osztályában vagy utána jelentkezhetnek szakiskolánkba. A tanulókat az FPSZ szakértői véleménye alapján vehetjük fel. A tanuló felvételéről az intézmény főigazgatója dönt, 16 évesnél idősebb jelentkezők esetében személyes ismerkedésre várjuk leendő tanulóinkat. Egészségügyi alkalmassági vizsgálatot nem igényelnek szakképzéseink.

A tanulói jogviszony a beiratkozáskor jön létre, melynek időpontja:

2025. június 23-27., illetve 2025. augusztus 25. és november 29. között folyamatosan egyeztetés alapján.

Ekkor a tanulónak be kell mutatnia személyi igazolványát, az elvégzett iskolai évfolyamokat tanúsító bizonyítványokat, és a szakértői véleményt.

A kilencedikes tanulók felvétele legkésőbb az adott év november 30-ig lehetséges, a felhalmozódó tananyag pótlásának biztosítása miatt. A pótlásról szakoktatói irányítás mellett gondoskodunk. Rendkívüli esetben az intézmény igazgatója dönthet későbbi időpontról is.

A 2019/2020-as tanévtől lehetőség van az enyhén értelmi fogyatékos, hallássérült tanulók, illetve az SNI-s (mozgásszervi fogyatékos, beszédfogyatékos, autizmus spektrumzavarral, egyéb pszichés fejlődési zavarral élő, valamint gyengénlátó tanulók számára is, hogy felvételt nyerjenek szakiskolánkba.

Számukra 9.E előkészítő évfolyamot szervezünk, ahol a közismereti tantárgyak az esetleges hiányok pótlását, a szakmatanuláshoz szükséges kompetenciák kialakítását, megszilárdítását célozzák. A közismereti tantárgyak mellett szakmai alapozó tantárgyak segítségével ismerkedhetnek a fiatalok az intézményünkben tanulható szakmák alapjaival, kipróbálhatják magukat a különböző területeken, elsajátíthatják a képzésekhez szükséges belépési kompetenciákat. A 9.E évfolyam végén közös tanuló – pedagógus – szülő megbeszélés során dönthető el, hogy a diák melyik szakmát sajátítja el, illetve mely más intézményben folytatja tanulmányait.

A szakiskolai belépés általános feltételei a 9.E. évfolyamra is érvényesek.

Dr. Gálné Csabai Klára

főigazgató

2024. szeptember 2.